Diari Oficial de la Generalitat Valenciana


Sumari del DOGV 4689, del 11-02-2004 (2004/1200)

ORDE de 7 de gener de 2004, de la Conselleria d'Agricultura, Pesca i Alimentació, per la qual es convoquen quinze beques per a postgraduats per a transferència de tecnologia en la Direcció General d'Investigació i Innovació Agrària i Ramaderia.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1200


Data del document
:   07-01-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * assignació per estudis
    * enginyer
    * suport econòmic
    * ajuda pública
    * agronomia

ORDE de 7 de gener de 2004, de la Conselleria d'Agricultura, Pesca i Alimentació, per la qual es convoquen quinze beques per a postgraduats per a transferència de tecnologia en la Direcció General d'Investigació i Innovació Agrària i Ramaderia. [2004/X1200]
  
Els pressupostos de la Generalitat Valenciana per a l'any 2004 preveuen la concessió de beques per a titulats mitjans i superiors a fi de completar la seua inicial formació acadèmica en temes relacionats amb l'agricultura i la ramaderia, donant-los l'oportunitat de conéixer de prop i de col·laborar en l'exercici professional en els aspectes de la realització d'assajos i experiències, així com en activitats de transferència de tecnologia i de capacitació agrària. Amb això es perseguix millorar el seu perfil i, per tant, aconseguir una millor adaptació a les necessitats de la societat, amb la qual cosa s'afavorirà la seua posterior integració en el món laboral.
  
Per això fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de quinze beques, a fi de completar la formació acadèmica de titulats mitjans i superiors en temes d'experimentació agrària, així com en capacitació i transferència de tecnologia al sector agropecuari, millorant el seu perfil professional i facilitant la seua integració en el mercat laboral i aprovar les bases per què es regix esta convocatòria, incloses en l'annex de la present orde.
  
Segon
  
La dotació econòmica de les beques se sufragarà a càrrec del capítol IV, línia T4718000 del programa 542.20 dels pressupostos de la Generalitat Valenciana per a l'any 2004. Esta línia es finança a càrrec del Fons Social Europeu.
  
DISPOSICIONS FINALS
  
Primera
  
S'autoritza el director general d'Investigació i Innovació Agrària i Ramaderia perquè, en l'àmbit de les seues competències, adopte les mesures necessàries per al desenrotllament i l'aplicació de l'orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 7 de gener de 2004
  
La consellera d'Agricultura, Pesca i Alimentació,
  
GEMMA AMOR PÉREZ
  
ANNEX
  
Bases
  
Primera. Objecte
  
Les beques tenen per objecte la formació de postgraduats en la realització d'assajos i experiències agropecuaris, així com en activitats de capacitació rural i transferència de tecnologia als professionals agraris de la Comunitat Valenciana.
  
Segona. Nombre, classes de beques i titulació exigida
  
Les beques seran un total de quinze, distribuïdes en les classes següents:
  
Classe A: Destinada a enginyers agrònoms: 7 beques. A fi de completar la seua formació acadèmica amb aspectes pràctics de l'exercici professional tals com el disseny i control d'experiències, així com planificació i realització d'activitats de capacitació i transferència de tecnologia.
  
Ubicació:
  
Servici de Desenrotllament Tecnològic a Moncada: 3 places
  
Estació Experimental Agrària de Vila-real: 1 plaça.
  
Estació Experimental Agrària de Carcaixent: 2 places.
  
Estació Experimental Agrària d'Elx: 1 plaça.
  
Classe B: Destinada a enginyers tècnics agrícoles: 8 beques, a fi de completar la seua formació acadèmica amb aspectes pràctics de l'exercici professional tals com la realització d'assajos i experiències, així com la realització d'activitats de capacitació i transferència de tecnologia.
  
Ubicació:
  
Servici de Desenrotllament Tecnològic a Moncada: 1 plaça
  
Estació Experimental Agrària de Vila-real: 2 places.
  
Estació Experimental Agrària de Carcaixent: 3 places.
  
Estació Experimental Agrària de Llutxent: 1 plaça.
  
Estació Experimental Agrària d'Elx: 1 plaça.
  
Tercera. Dotació, duració i pagament de les beques
  
Les set beques per a enginyers agrònoms estaran dotades cada una d'elles amb 1.075,00 euros bruts mensuals, les huit beques per a enginyers tècnics agrícoles estaran dotades cada una d'elles amb 846,25 euros bruts mensuals.
  
Es finançaran a càrrec dels pressupostos de la Generalitat Valenciana per a l'any 2004. A estos efectes, la present convocatòria i la possibilitat de concessió de beques es condicionen a la previsió del crèdit adequat i suficient en els esmentats pressupostos.
  
L'import de les beques s'abonarà mensualment, amb certificat previ del cap del Servici de Desenrotllament Tecnològic.
  
Per a cada convocatòria, el període de duració de les beques comprendrà des del començament que s'assenyale per a elles en la resolució d'adjudicació fins a la finalització de l'exercici 2004. No obstant això, el citat període podrà prorrogar-se a l'exercici següent amb les següents condicions:
  
- El període de gaudi de les beques per a cada convocatòria, inclòs el període de prorroga, no podrà excedir de dotze mesos.
  
- El període de prorroga finalitzarà amb la incorporació dels becaris corresponents a la convocatòria de l'any següent.
  
- Que hi haja consignació pressupostària en l'exercici per a l'any corresponent.
  
Quarta. Formalització de sol·licituds i termini de presentació
  
Les sol·licituds, omplides segons el model adjunt, aniran dirigides al director general d'Innovació Agrària i Ramaderia. I en elles es farà constar la/s beca/s a què s'opte. Estes es presentaran en el Registre General d'esta Conselleria siti en Amadeu de Savoia núm. 2, 46717 València, o tramitades per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de quinze dies hàbils comptadors des de l'endemà de la publicació de la present orde en el Diari Oficial de la Generalitat Valenciana.
  
Quinta. Condicions i mèrits preferents
  
Juntament amb la sol·licitud s'adjuntarà el currículum del sol·licitant i tot tipus de mèrits professionals que hauran de ser acreditats per mitjà de compulsa, en el moment de presentació de sol·licituds.
  
Cada becari podrà fruir d'un màxim de dos convocatòries.
  
Els sol·licitants hauran d'estar en possessió del permís de conduir tipus B.
  
Els sol·licitants hauran d'estar en possessió del títol d'enginyer agrònom o enginyer tècnic agrícola exigit i haver-lo obtingut amb posterioritat al curs acadèmic 1996/97.
  
El currículum es valorarà segons el següent barem:
  
Expedient acadèmic: fins a 5 punts.
  
Cursos realitzats i mèrits professionals: fins a 3 punts.
  
Idiomes: fins a 1 punt.
  
Valencià: fins a 1 punt.
  
Sexta. Selecció
  
Per a l'examen de beques es constituirà una comissió avaluadora que estarà formada per:
  
President: Eduardo Primo Millo, director general d'Investigació i Innovació Agrària i Ramaderia.
  
Secretari: Francisco J. Illa Gómez, cap de la Secció d'Informació.
  
Vocals:
  
David Villalba Buendía, cap de la Secció de Citricultura.
  
José Malagón Cañizares, cap de la Secció de Fructicultura.
  
Víctor Real Boronat, cap de la Secció de Capacitació.
  
Suplents:
  
President: Vicente Tejedo Tormo, cap del Servici de Desenrotllament Tecnològic.
  
Secretari: Luis Granero Roses, director de l'Estació Experimental Agrària de Borriol.
  
Vocals:
  
Pasqual Lapica Boix, director Estació Experimental Agrària de Vila-real.
  
Miguel Juan Delhom, director de l'Estació Experimental Agrària de Carcaixent.
  
Juan José Catalá Todolí, director de l'Estació Experimental Agrària de Llutxent.
  
Sèptima. Procés de selecció
  
1. La Comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 5 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització de la qual es farà pública per mitjà d'anunci en el tauler de la Conselleria d'Agricultura, Pesca i Alimentació (Amadeu de Savoia, 2 46718 València) en la planta baixa i en la pàgina web del Servici de Desenrotllament Tecnològic (www.capa.gva.és/sdt), a partir del desé dia natural de la finalització del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona se seleccionaran els candidats per orde de puntuació i se n'exposarà la llista en el tauler citat durant 10 dies per a fase d'al·legacions.
  
Octava. Concessió
  
Les beques seran adjudicades per resolució de la consellera d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir del dia següent al de la finalització del termini de presentació de sol·licituds. La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Novena. Drets, obligacions i incidències dels becaris
  
Les beques són incompatibles amb el gaudi de qualsevol altra beca, ajuda o activitat laboral regular. La infracció d'esta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria, suposarà a més les següents obligacions:
  
Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques, sense l'autorització prèvia del cap del Servici de Desenrotllament Tecnològic i en tot cas fent-hi constar expressament el patrocini de la Conselleria d'Agricultura, Pesca i Alimentació.
  
El Servici de Desenrotllament Tecnològic ordenarà les activitats i establirà la dedicació dels becaris dins dels objectius de formació ja enunciats en l'article primer i amb una dedicació total de 35 hores setmanals.
  
El director general d'Investigació i Innovació Agrària i Ramaderia de la Conselleria resoldrà les incidències que es produïsquen durant el període de gaudi de les beques a proposta del cap del Servici de Desenrotllament Tecnològic i podrà deixar-les sense efecte, amb audiència prèvia a l'interessat, en els següents casos:
  
- Incompliment de les seues obligacions.
  
- Deixar de reunir els requisits exigits en la present convocatòria.
  
Deu. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per orde de puntuació, per a cobrir les vacants per incidències, renúncies, abandons o incompliments que puguen sorgir durant el període de gaudi.
  
Onze. Cobertura sanitària